ddrg/super_eurlex huggingface dataset:
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Δηλώσεις τις οποίες υιοθέτησε η Διάσκεψη - Δήλωση για τις Υπερπόντιες Χώρες και Εδάφη

Η Διάσκεψη αναγνωρίζει ότι το ειδικό καθεστώς σύνδεσης των Υπερπόντιων Χωρών και Εδαφών (ΥΧΕ) που απορρέει από το τέταρτο μέρος της Συνθήκης περί ιδρύσεως της Ευρωπαϊκής Κοινότητας σχεδιάσθηκε για πολυάριθμες χώρες και εδάφη, ευρείας εκτάσεως και σημαντικού πληθυσμού. Το καθεστώς αυτό έχει εξελιχθεί ελάχιστα από το 1957.

Η Διάσκεψη παρατηρεί ότι σήμερα οι ΥΧΕ είναι πλέον μόνο 20, ότι πρόκειται για νησιωτικά εδάφη άκρως διεσπαρμένα που αντιπροσωπεύουν συνολικό πληθυσμό 900 000 περίπου κατοίκων. Εξάλλου, οι ΥΧΕ παρουσιάζουν ως επί το πλείστον σημαντική διαρθρωτική καθυστέρηση, συνδεόμενη με ιδιαίτερα δυσχερή γεωγραφικά και οικονομικά εμπόδια. Κατόπιν αυτού, το ειδικό καθεστώς σύνδεσης όπως σχεδιάσθηκε το 1957 δεν μπορεί πλέον να ανταποκριθεί αποτελεσματικά στα ζητήματα που θέτει η ανάπτυξη των ΥΧΕ.

Η Διάσκεψη υπενθυμίζει επισήμως ότι σκοπός της Σύνδεσης είναι η προώθηση της οικονομικής και κοινωνικής ανάπτυξης των χωρών και εδαφών και η εγκαθίδρυση στενών οικονομικών σχέσεων μεταξύ αυτών και της Κοινότητας στο σύνολό της.

Η Διάσκεψη καλεί το Συμβούλιο να επανεξετάσει, σύμφωνα με το άρθρο 136 της Συνθήκης περί ιδρύσεως της Ευρωπαϊκής Κοινότητας, μέχρι το Φεβρουάριο 2000, το εν λόγω καθεστώς σύνδεσης, με γνώμονα τους εξής τέσσερις στόχους:

- την αποτελεσματικότερη προώθηση της οικονομικής και κοινωνικής ανάπτυξης των ΥΧΕ,

- την ανάπτυξη των οικονομικών σχέσεων μεταξύ των ΥΧΕ και της Ευρωπαϊκής Ένωσης,

- την καλύτερη συνεκτίμηση της ποικιλομορφίας και ιδιαιτερότητας κάθε ΥΧΕ, συμπεριλαμβανομένων των θεμάτων που αφορούν την ελευθερία εγκατάστασης,

- την εξασφάλιση ότι θα βελτιωθεί η αποτελεσματικότητα του χρηματοδοτικού μέσου.
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Δηλώσεις τις οποίες υιοθέτησε η Διάσκεψη - Δήλωση σχετικά με το Πρωτόκολλο περί της εφαρμογής των αρχών της επικουρικότητας και της αναλογικότητας

Τα Υψηλά Συμβαλλόμενα Μέρη επιβεβαιώνουν, αφενός, τη Δήλωση σχετικά με την εφαρμογή του κοινοτικού δικαίου, η οποία προσαρτάται στην Τελική Πράξη της Συνθήκης για την Ευρωπαϊκή Ένωση, και, αφετέρου, τα συμπεράσματα του Ευρωπαϊκού Συμβουλίου του Έσσεν, όπου αναφέρεται ότι η εφαρμογή του κοινοτικού δικαίου, σε επίπεδο διοίκησης, είναι καταρχήν έργο των κρατών μελών και επιτελείται σύμφωνα με τους συνταγματικούς κανόνες εκάστου. Τα ανωτέρω δεν θίγουν τις εποπτικές, ελεγκτικές και εκτελεστικές εξουσίες των οργάνων της Κοινότητας βάσει των άρθρων 145 και 155 της Συνθήκης περί ιδρύσεως της Ευρωπαϊκής Κοινότητας.
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Μέρος πρώτο - Ουσιαστικές τροποποιήσεις - Άρθρο 2.53

Η Συνθήκη περί ιδρύσεως της Ευρωπαϊκής Κοινότητας τροποποιείται σύμφωνα με τις διατάξεις του παρόντος άρθρου.

Παρεμβάλλεται το ακόλουθο άρθρο:

>
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Μέρος δεύτερο - Απλοποίηση - Άρθρο 6.Ι.19

Η Συνθήκη περί ιδρύσεως της Ευρωπαϊκής Κοινότητας, συμπεριλαμβανομένων των παραρτημάτων και των πρωτοκόλλων της, τροποποιείται σύμφωνα με τις διατάξεις του παρόντος άρθρου ώστε να απαλειφθούν διατάξεις άνευ αντικειμένου της Συνθήκης αυτής και να προσαρμοστεί αναλόγως το κείμενο ορισμένων εκ των διατάξεών της.

Ι. ΚΕΙΜΕΝΟ ΤΩΝ ΑΡΘΡΩΝ ΤΗΣ ΣΥΝΘΗΚΗΣ

Στο άρθρο 30, οι λέξεις > απαλείφονται και μετά τη λέξη > το κόμμα αντικαθίσταται από τελεία.
Πρωτόκολλο σχετικά με το άρθρο 67 της Συνθήκης περί ιδρύσεως της Ευρωπαϊκής Κοινότητας

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΣΥΜΦΩΝΗΣΑΝ στην ακόλουθη διάταξη, η οποία προσαρτάται στη Συνθήκη περί ιδρύσεως της Ευρωπαϊκής Κοινότητας:

Άρθρο μόνο

Από 1ης Μαΐου 2004, το Συμβούλιο αποφασίζει με ειδική πλειοψηφία, προτάσει της Επιτροπής και μετά από διαβούλευση με το Ευρωπαϊκό Κοινοβούλιο, προκειμένου για τη λήψη των μέτρων που αναφέρονται στο άρθρο 66 της Συνθήκης περί ιδρύσεως της Ευρωπαϊκής Κοινότητας.
2. Δήλωση της Ελλάδος, της Ισπανίας και της Πορτογαλίας σχετικά με το άρθρο 161 της Συνθήκης περί ιδρύσεως της Ευρωπαϊκής Κοινότητας

Η συμφωνία της Ελλάδος, της Ισπανίας και της Πορτογαλίας για τη μετάβαση στην ειδική πλειοψηφία στο άρθρο 161 της Συνθήκης περί ιδρύσεως της Ευρωπαϊκής Κοινότητας δόθηκε βάσει του ότι ο όρος "πολυετείς" στο τρίτο εδάφιο σημαίνει ότι οι δημοσιονομικές προοπτικές οι οποίες ισχύουν από 1ης Ιανουαρίου 2007 και η σχετική διοργανική συμφωνία έχουν την αυτή διάρκεια με εκείνη των σημερινών δημοσιονομικών προοπτικών.
8. Δήλωση σχετικά με το άρθρο 137 της Συνθήκης περί ιδρύσεως της Ευρωπαϊκής Κοινότητας

Η Διάσκεψη συμφωνεί ότι, οποιαδήποτε δαπάνη δυνάμει του άρθρου 137 θα καταλογίζεται στον τομέα 3 των δημοσιονομικών προοπτικών.
22. Δήλωση σχετικά με τον τόπο συνόδου των Ευρωπαϊκών Συμβουλίων

Από το 2002, μία σύνοδος του Ευρωπαϊκού Συμβουλίου ανά Προεδρία θα λαμβάνει χώρα στις Βρυξέλλες. Όταν η Ένωση θα περιλαμβάνει δέκα οκτώ μέλη, όλες οι σύνοδοι του Ευρωπαϊκού Συμβουλίου θα λαμβάνουν χώρα στις Βρυξέλλες.
Β. ΔΙΑΧΕΙΡΙΣΗ ΑΠΟΒΛΗΤΩΝ

1. 31993 R 0259: Κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30, 6.2.1993, σ. 1), όπως τροποποιήθηκε τελευταία από:

- 32001 R 2557: Κανονισμός (ΕΚ) αριθ. 2557/2001 της Επιτροπής της 28.12.2001 (ΕΕ L 349, 31.12.2001, σ. 1).

(α) Μέχρι τις 31 Δεκεμβρίου 2005, όλες οι μεταφορές στη Μάλτα αποβλήτων προς αξιοποίηση που απαριθμούνται στα Παραρτήματα ΙΙ, ΙΙΙ και IV του κανονισμού (ΕΟΚ) αριθ. 259/93 και οι μεταφορές αποβλήτων προς αξιοποίηση που δεν απαριθμούνται στα Παραρτήματα αυτά, κοινοποιούνται στις αρμόδιες αρχές και υφίστανται επεξεργασία σύμφωνα με τα άρθρα 6, 7 και 8 του κανονισμού.

(β) Κατά παρέκκλιση από το άρθρο 7, παράγραφος 4 του κανονισμού (ΕΟΚ) αριθ. 259/93, οι αρμόδιες αρχές προβάλλουν αντιρρήσεις κατά των μεταφορών αποβλήτων προς αξιοποίηση που απαριθμούνται στα Παραρτήματα ΙΙ, ΙΙΙ και IV του κανονισμού και των μεταφορών αποβλήτων προς αξιοποίηση που δεν απαριθμούνται στα Παραρτήματα αυτά, όταν προορίζονται για εγκατάσταση που επωφελείται προσωρινής παρέκκλισης από ορισμένες διατάξεις της οδηγίας 2001/80/ΕΚ του Ευρωπαϊκού Κοινοβουλίου και του Συμβουλίου για τον περιορισμό των εκπομπών στην ατμόσφαιρα ορισμένων ρύπων [5], κατά την περίοδο εφαρμογής της προσωρινής παρέκκλισης στην εγκατάσταση προορισμού.

2. 31994 L 0062: Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ L 365, 31.12.1994, σ. 10).

(α) Κατά παρέκκλιση από το άρθρο 6, παράγραφος 1, στοιχείο (α) της οδηγίας 94/62/ΕΚ, η Μάλτα πρέπει να επιτύχει τους γενικούς στόχους αξιοποίησης για τα ακόλουθα υλικά συσκευασίας έως τις 31 Δεκεμβρίου 2009, σύμφωνα με τους ακόλουθους μεταβατικούς στόχους:

- ανακύκλωση πλαστικών: 5 % κατά βάρος μέχρι την ημερομηνία προσχώρησης, 5 % για το 2004, 5 % για το 2005, 7 % για το 2006, 10 % για το 2007 και 13 % για το 2008,

- συνολικός στόχος ανακύκλωσης: 18 % κατά βάρος μέχρι την ημερομηνία προσχώρησης, 21 % για το 2004 και 25 % για το 2005,

- συνολικός στόχος αξιοποίησης: 20 % κατά βάρος μέχρι την ημερομηνία προσχώρησης, 27 % για το 2004, 28 % για το 2005, 34 % για το 2006, 41 % για το 2007 και 47 % για το 2008.

(β) Κατά παρέκκλιση από το άρθρο 18 της οδηγίας 94/62/ΕΚ, η απαίτηση να μην παρεμποδίζεται η διάθεση στην αγορά στο έδαφος της Μάλτας συσκευασιών που πληρούν τις διατάξεις της οδηγίας δεν εφαρμόζεται στη Μάλτα μέχρι τις 31 Δεκεμβρίου 2007 επί των απαιτήσεων της εθνικής νομοθεσίας της Μάλτας να πωλούνται, σε επαναπληρώσιμες γυάλινες φιάλες ή από μεταλλικά βαρέλια, τα αεριούχα ποτά με λιγότερο από 2 % αλκοόλη.

[5] ΕΕ L 309, 27.11.2001, σ. 1.

--------------------------------------------------
12003T053

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πεμπτο : Διαταξεις περι της εφαρμογης της παρουσας πραξης - Τιτλος II : Εφαρμοσιμοτητα των πραξεων των οργανων - Άρθρο 53



Επίσημη Εφημερίδα αριθ. L 236 της 23/09/2003 σ. 0048 - 0048
12003T/AFI/DCL/37

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Τελική πράξη - III. Άλλες δηλώσεις - ΙΑ. Δηλώσεις της Δημοκρατίας της Μάλτας - 37. Δήλωση της Δημοκρατίας της Μάλτας για τη διατήρηση μηδενικού συντελεστή ΦΠΑ



Επίσημη Εφημερίδα αριθ. L 236 της 23/09/2003 σ. 0983 - 0983
Γ. ΕΛΕΓΧΟΣ ΤΗΣ ΒΙΟΜΗΧΑΝΙΚΗΣ ΡΥΠΑΝΣΗΣ ΚΑΙ ΔΙΑΧΕΙΡΙΣΗ ΤΩΝ ΚΙΝΔΥΝΩΝ

31996 L 0061: Οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (ΕΕ L 257, 10.10.1996, σ. 26).

Κατά παρέκκλιση του άρθρου 5, παράγραφος 1 της οδηγίας 96/61/ΕΚ του Συμβουλίου, οι απαιτήσεις χορήγησης αδειών για τις υφιστάμενες εγκαταστάσεις δεν εφαρμόζονται στη Σλοβενία στις ακόλουθες εγκαταστάσεις, μέχρι την ημερομηνία που ορίζεται για κάθε εγκατάσταση, καθόσον αφορά την υποχρέωση λειτουργίας των εγκαταστάσεων αυτών σύμφωνα με οριακές τιμές εκπομπής, ισοδύναμες παραμέτρους ή τεχνικά μέτρα που βασίζονται στις βέλτιστες διαθέσιμες τεχνικές, σύμφωνα με το άρθρο 9, παράγραφοι 3 και 4:

- SŽ Acroni, Jesenice, 30 Οκτωβρίου 2010,

- SŽ Metal Ravne, Koroškem, 30 Οκτωβρίου 2011,

- IMP Livar, Ivančna Gorica, 30 Οκτωβρίου 2008,

- Mariborska livarna, Maribor, 30 Οκτωβρίου 2011,

- IGM Zagorje, Zagorje, 30 Οκτωβρίου 2011,

- Steklarna Rogaška, Rogaška, 31 Οκτωβρίου 2010,

- Komunala Nova Gorica, Nova Gorica, 30 Οκτωβρίου 2008,

- Komunala Trbovlje, Trbovlje, 30 Οκτωβρίου 2008,

- Radeče papir, Radeče, 30 Οκτωβρίου 2010,

- Industrija usnja Vrhnika, Vrhnika, 30 Οκτωβρίου 2010,

- Ljubljanske mlekarne, Ljubljana, 30 Οκτωβρίου 2011,

- Kmetijski kombinat Ptuj, Ptuj, 30 Οκτωβρίου 2010,

- Farma Ihan, Domžale, 30 Οκτωβρίου 2010,

- Farma Stična, Stična, 30 Οκτωβρίου 2010,

- Ljutomerčan Cven, Cven, 30 Οκτωβρίου 2010.

Για τις εγκαταστάσεις αυτές θα εκδοθούν, πριν από τις 30 Οκτωβρίου 2007, πλήρως συντονισμένες άδειες οι οποίες θα περιλαμβάνουν για κάθε μία δεσμευτικό χρονοδιάγραμμα για την επίτευξη πλήρους συμμόρφωσης. Οι άδειες αυτές πρέπει να εξασφαλίζουν τη συμμόρφωση προς τις γενικές αρχές που διέπουν τις θεμελιώδεις υποχρεώσεις των φορέων εκμετάλλευσης, όπως ορίζονται στο άρθρο 3 έως τις 30 Οκτωβρίου 2007.

--------------------------------------------------
12003T/TTE/PV

Συνθήκη μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Ελληνικής Δημοκρατίας, του Βασιλείου της Ισπανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, της Δημοκρατίας της Αυστρίας, της Πορτογαλικής Δημοκρατίας, της Δημοκρατίας της Φινλανδίας, του Βασιλείου της Σουηδίας, του Ηνωμένου Βασιλείου της Μεγάλης Βρετανίας και Βορείου Ιρλανδίας (κρατών μελών της Ευρωπαϊκής Ένωσης) και της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας της Σλοβακικής Δημοκρατίας, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση - Πρακτικά υπογραφής



Επίσημη Εφημερίδα αριθ. L 236 της 23/09/2003 σ. 0023 - 0031
Ε. ΠΥΡΗΝΙΚΗ ΑΣΦΑΛΕΙΑ ΚΑΙ ΠΡΟΣΤΑΣΙΑ ΑΠΟ ΤΙΣ ΑΚΤΙΝΟΒΟΛΙΕΣ

31997 L 0043: Οδηγία 97/43/Ευρατόμ του Συμβουλίου, της 30ής Ιουνίου 1997, περί της προστασίας της υγείας από τους κινδύνους κατά την έκθεση στην ιοντίζουσα ακτινοβολία για ιατρικούς λόγους, και κατάργησης της οδηγίας 84/466/Ευρατόμ (ΕΕ L 180, 9.7.1997, σ. 22).

Κατά παρέκκλιση του άρθρου 8 και του άρθρου 9, παράγραφος 1 της οδηγίας 97/43/Ευρατόμ, οι διατάξεις περί ακτινολογικού εξοπλισμού και ειδικών πράξεων δεν εφαρμόζονται στη Λετονία έως τις 31 Δεκεμβρίου 2005. Ο σχετικός εξοπλισμός δεν διατίθεται στο εμπόριο άλλων κρατών μελών.

--------------------------------------------------
23. Κοινή δήλωση της Δημοκρατίας της Ουγγαρίας και της Δημοκρατίας της Σλοβενίας σχετικά με το Παράρτημα Χ, κεφάλαιο 7, σημείο 1, (α) (ii) και με το Παράρτημα ΧΙΙΙ, Κεφάλαιο 6, σημείο 1, (α) (i) της Πράξης Προσχώρησης

Εάν η μεταβατική περίοδος που αναφέρεται στο άρθρο 28 (ιβ) της έκτης οδηγίας ΦΠΑ δεν αντικατασταθεί από οριστικό σύστημα έως τα μέσα του 2007 και η πρόταση για την αντικατάστασή της δεν βρίσκεται σε στάδιο που να επιτρέπει την αντικατάσταση μέχρι το τέλος του 2007, η Δημοκρατία της Ουγγαρίας και η Δημοκρατία της Σλοβενίας θα ζητήσουν την εν ευθέτω χρόνω εκπόνηση έκθεσης της Επιτροπής προς το Συμβούλιο σχετικά με τη λειτουργία της μεταβατικής ρύθμισης που προβλέπεται στο Παράρτημα Χ, Κεφάλαιο 7, σημείο 1, (α) (ii) και το Παράρτημα ΧΙΙΙ, Κεφάλαιο 6, σημείο 1, (α) (i) της Πράξης Προσχώρησης. Η έκθεση αυτή πρέπει να λαμβάνει υπόψη την ομαλή λειτουργία της εσωτερικής αγοράς και τις πιθανές δυσμενείς συνέπειες για τον τομέα των εστιατορίων στη Δημοκρατία της Ουγγαρίας και στη Δημοκρατία της Σλοβενίας, ιδίως την απώλεια θέσεων εργασίας, την αύξηση της αδήλωτης εργασίας και τα επίπεδα αύξησης των τιμών στις υπηρεσίες εστιατορίων για τον τελικό καταναλωτή.

--------------------------------------------------
Άρθρο 37

1. Εάν, εντός περιόδου διάρκειας έως και τριών ετών μετά την προσχώρηση, προκύψουν σοβαρές και, ενδεχομένως, παρατεινόμενες δυσχέρειες σε έναν τομέα οικονομικής δραστηριότητας, ή δυσχέρειες που μπορούν να επιφέρουν σοβαρή επιδείνωση της οικονομικής κατάστασης ορισμένης περιοχής, ένα νέο κράτος μέλος μπορεί να ζητήσει άδεια λήψης προστατευτικών μέτρων για να αντιμετωπίσει την κατάσταση και να προσαρμόσει τον εν λόγω τομέα στην οικονομία της κοινής αγοράς.

Με τους ίδιους όρους, κάθε παρόν κράτος μέλος μπορεί να ζητήσει άδεια λήψης προστατευτικών μέτρων έναντι ενός ή πλειόνων νέων κρατών μελών.

2. Αιτήσει του ενδιαφερομένου κράτους, η Επιτροπή ορίζει, με επείγουσα διαδικασία, τα προστατευτικά μέτρα που θεωρεί αναγκαία και προσδιορίζει συγχρόνως τους όρους και τον τρόπο εφαρμογής τους.

Σε περίπτωση σοβαρών οικονομικών δυσχερειών και μετά από ρητή αίτηση του ενδιαφερομένου κράτους μέλους, η Επιτροπή αποφασίζει εντός πέντε εργασίμων ημερών από την παραλαβή της αίτησης, που συνοδεύεται από τα σχετικά δικαιολογητικά στοιχεία. Τα μέτρα που αποφασίζονται κατ' αυτόν τον τρόπο εφαρμόζονται αμέσως, λαμβάνουν υπόψη τα συμφέροντα όλων των ενδιαφερομένων μερών και δεν συνεπάγονται συνοριακούς ελέγχους.

3. Τα μέτρα που έχουν επιτραπεί δυνάμει της παραγράφου 2 μπορούν να παρεκκλίνουν από τους κανόνες της Συνθήκης ΕΚ και της παρούσας Πράξης, κατά το μέτρο και το χρονικό διάστημα που είναι απόλυτα αναγκαία για την επίτευξη των στόχων της παραγράφου 1. Κατά προτεραιότητα, πρέπει να επιλέγονται τα μέτρα που διαταράσσουν κατά το δυνατόν το ολιγότερο τη λειτουργία της κοινής αγοράς.

--------------------------------------------------
Δ. ΠΡΟΣΤΑΣΙΑ ΤΗΣ ΦΥΣΕΩΣ

31979 L 0409: Οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (ΕΕ αριθ. L 103, 25.4.1979, σ. 1), όπως τροποποιήθηκε τελευταία από:

- 31997 L 0049: Οδηγία 97/49/ΕΚ της Επιτροπής της 29.7.1997 (ΕΕ L 223, 13.8.1997, σ. 9).

Κατά παρέκκλιση από το άρθρο 5, στοιχεία (α) και (ε), το άρθρο 8, παράγραφος 1 και το Παράρτημα IV, στοιχείο (α) της οδηγίας 79/409/EEC, επιτρέπεται, μέχρι τις 31 Δεκεμβρίου 2008, στα νησιά της Μάλτας, η ηθελημένη σύλληψη πτηνών των ειδών Carduelis cannabina, Carduelis serinus, Carduelis chloris, Carduelis carduelis, Carduelis spinus, Fringilla coelebs και Coccothraustes coccothraustes, με παραδοσιακά δίχτυα γνωστά ως clap-nets, αποκλειστικά και μόνο με σκοπό τη διατήρησή τους σε αιχμαλωσία, σύμφωνα με τους εξής ενδιάμεσους στόχους:

- το αργότερο μέχρι την ημερομηνία της προσχώρησης, θα έχει συγκροτηθεί η επιτροπή Ornis της Μάλτας, θα έχουν καταγραφεί όλοι οι τόποι σύλληψης με δίχτυα, θα έχει υποβληθεί πιλοτική μελέτη για ένα σχέδιο εκτροφής αιχμάλωτων πτηνών και μελέτη για τη θνησιμότητα των αιχμάλωτων καρδερινών, θα έχει εκτιμηθεί ο αριθμός και οι τύποι των διατηρούμενων σε αιχμαλωσία ειδών και θα έχει υποβληθεί στην Επιτροπή πρόγραμμα πληροφοριών για την υλοποίηση συστήματος εκτροφής αιχμάλωτων πτηνών,

- μέχρι τις 30 Ιουνίου 2005, θα έχει θεσπισθεί πρόγραμμα εκτροφής αιχμάλωτων πτηνών,

- μέχρι τις 31 Δεκεμβρίου 2006, θα έχει εκτιμηθεί η επιτυχία του συστήματος εκτροφής αιχμάλωτων πτηνών καθώς και το ποσοστό θνησιμότητας των πτηνών στα πλαίσια του θεσπισμένου συστήματος εκτροφής αιχμάλωτων πτηνών,

- μέχρι τον Ιούνιο του 2007, θα έχει εκτιμηθεί ο αριθμός αιχμαλωτιζόμενων άγριων πτηνών που απαιτείται για τη διατήρηση της γενετικής ποικιλίας,

- μέχρι τις 31 Δεκεμβρίου 2007, η επιτροπή Ornis της Μάλτας θα έχει προσδιορίσει τον αριθμό άγριων πτηνών ανά είδος που μπορεί να συλλαμβάνονται σύμφωνα με την οδηγία εξασφαλίζοντας συνάμα επαρκή γενετική ποικιλία του αιχμάλωτου είδους.

Τα λαμβανόμενα κατά τη διάρκεια του μεταβατικού μέτρου συμφωνούν πλήρως με τις αρχές που διέπουν το χρονοδιάγραμμα κυνηγίου των μεταναστευτικών ειδών πτηνών, όπως περιγράφεται στην οδηγία 79/409/ΕΟΚ. Ο αριθμός των αιχμαλώτων πτηνών αναμένεται ότι θα μειωθεί σημαντικά κατά τη διάρκεια του μεταβατικού μέτρου. Η Μάλτα υποβάλλει κάθε χρόνο έκθεση στην Επιτροπή σχετικά με την εφαρμογή αυτού του μεταβατικού μέτρου και την επιτελούμενη πρόοδο.

--------------------------------------------------
B. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

31999 L 0031: Οδηγία 1999/31/ΕΚ του Συμβουλίου, της 26ης Απριλίου 1999, για την υγειονομική ταφή αποβλήτων (EE L 182, 16.7.1999, σ. 1).

Κατά παρέκκλιση του άρθρου 5, παράγραφος 3, στοιχεία α) και β) και του άρθρου 14, στοιχείο δ), σημείο i), της οδηγίας 1999/31/ΕΚ και με την επιφύλαξη της οδηγίας 75/442/ΕΟΚ [6] του Συμβουλίου περί των στερεών αποβλήτων και της οδηγίας 91/689/ΕΟΚ του Συμβουλίου περί των επικίνδυνων αποβλήτων [7], οι απαιτήσεις για τα υγρά και διαβρωτικά απόβλητα δεν εφαρμόζονται σε τέφρα ασφαλτούχου σχιστόλιθου που θάβεται σε υφιστάμενους χώρους υγειονομικής ταφής στην Εσθονία έως την 16η Ιουλίου 2009. Η Εσθονία εξασφαλίζει σταδιακή μείωση της τέφρας ασφαλτούχου σχιστόλιθου που θάβεται κατά παράβαση των προαναφερομένων διατάξεων της οδηγίας σύμφωνα με τις ακόλουθες ετήσιες μέγιστες ποσότητες:

- έως την ημερομηνία προσχώρησης: 3.930.000 τόνοι,

- ως τις 31 Δεκεμβρίου 2004: 3.570.000 τόνοι,

- έως τις 31 Δεκεμβρίου 2005: 3.090.000 τόνοι,

- έως τις 31 Δεκεμβρίου 2006: 2.120.000 τόνοι,

- έως τις 31 Δεκεμβρίου 2007: 920.000 τόνοι,

- έως τις 31 Δεκεμβρίου 2008: 350.000 τόνοι.

[6] ΕΕ L 194, 25.7.1975, σ. 39. Οδηγία η οποία τροποποιήθηκε τελευταία από την απόφαση 96/350/ΕΚ της Επιτροπής (ΕΕ L 135, 6.6.1996, σ. 32).

[7] ΕΕ L 377, 31.12.1991, σ. 20. Οδηγία η οποία τροποποιήθηκε τελευταία από την οδηγία 94/31/ΕΚ του Συμβουλίου (ΕΕ L 168, 2.7.1994, σ. 28).

--------------------------------------------------
33. Δήλωση της Δημοκρατίας της Λετονίας σχετικά με το άρθρο 142α του κανονισμού (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα

Η Δημοκρατία της Λετονίας θεωρεί ότι η εφαρμογή του άρθρου 142α παράγραφος 5 του κανονισμού (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα δεν αποκλείει την απαγόρευση της χρήσης κοινοτικού σήματος στο έδαφος της Δημοκρατίας της Λετονίας δυνάμει του άρθρου 106, παράγραφος 2 του κανονισμού.

--------------------------------------------------
12003T043

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πεμπτο : Διαταξεις περι της εφαρμογης της παρουσας πραξης - Τιτλος I : Συσταση των οργανων και οργανισμων - Άρθρο 43



Επίσημη Εφημερίδα αριθ. L 236 της 23/09/2003 σ. 0046 - 0046
Ανταλλαγή επιστολών μεταξύ της Ευρωπαϊκής Ένωσης και της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας σχετικά με διαδικασία ενημέρωσης και διαβουλεύσεων για τη θέσπιση ορισμένων αποφάσεων και άλλων μέτρων που πρέπει να ληφθούν κατά την περίοδο πριν από την προσχώρηση

Επιστολή αριθ. 1

Αξιότιμε κύριε,

Λαμβάνω την τιμή να αναφερθώ στη διαδικασία ενημέρωσης και διαβουλεύσεων για τη θέσπιση ορισμένων αποφάσεων και άλλων μέτρων που πρέπει να ληφθούν κατά την περίοδο πριν από την προσχώρηση της χώρας σας στην Ευρωπαϊκή Ένωση, ζήτημα που προέκυψε στα πλαίσια των διαπραγματεύσεων προσχωρήσεως.

Επιβεβαιώνω με την παρούσα ότι η Ευρωπαϊκή Ένωση μπορεί να συμφωνήσει σχετικά με μία τέτοια διαδικασία σύμφωνα με τους όρους που διατυπώνονται στο Παράρτημα της παρούσας επιστολής, η οποία μπορεί να εφαρμοσθεί από την ημερομηνία κατά την οποία η Διάσκεψη διαπραγματεύσεων θα κηρύξει την οριστική περάτωση των διαπραγματεύσεων διεύρυνσης.

Θα σας ήμουν υπόχρεος εάν μου επιβεβαιώνατε ότι η Κυβέρνησή σας είναι σύμφωνη με το περιεχόμενο της παρούσας επιστολής.

Με τιμή,

Επιστολή αριθ. 2

Αξιότιμε κύριε,

Έχω την τιμή να σας γνωρίσω τη λήψη της επιστολής σας, η οποία έχει ως εξής:

"Λαμβάνω την τιμή να αναφερθώ στη διαδικασία ενημέρωσης και διαβουλεύσεων για τη θέσπιση ορισμένων αποφάσεων και άλλων μέτρων που πρέπει να ληφθούν κατά την περίοδο πριν την προσχώρηση της χώρας σας στην Ευρωπαϊκή Ένωση, ζήτημα που προέκυψε στα πλαίσια των διαπραγματεύσεων προσχωρήσεως.

Επιβεβαιώνω με την παρούσα ότι η Ευρωπαϊκή Ένωση μπορεί να συμφωνήσει σχετικά με μία τέτοια διαδικασία σύμφωνα με τους όρους που διατυπώνονται στο Παράρτημα της παρούσας επιστολής, η οποία μπορεί να εφαρμοσθεί από την ημερομηνία κατά την οποία η Διάσκεψη διαπραγματεύσεων θα κηρύξει την οριστική περάτωση των διαπραγματεύσεων διεύρυνσης.

Θα σας ήμουν υπόχρεος εάν μου επιβεβαιώνατε ότι η Κυβέρνησή σας είναι σύμφωνη με το περιεχόμενο της παρούσας επιστολής."

Λαμβάνω την τιμή να επιβεβαιώσω ότι η Κυβέρνηση της χώρας μου είναι σύμφωνη με το περιεχόμενο της εν λόγω επιστολής.

Με τιμή,

--------------------------------------------------